**Образац 12**

Назив јавног предузећа/друштва капитала

**ЈКП ''Обреновац'' Обреновац**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

**За период од 01.01.2017. до 30.06.2017.**

Обреновац, 28.07.2017.

**I ОСНОВНИ СТАТУСНИ ПОДАЦИ**

**Пословно име: ЈКП „ОБРЕНОВАЦ“, Обреновац**

Седиште: Обреновац, Цара Лазара 3/1

Претежна делатност: 3811 – Сакупљање отпада који није опасан

Матични број: 07041985

ПИБ: 101935647

Надлежно министарство: Министарство привреде

**Делатности ЈКП „ОБРЕНОВАЦ“ су:**

* 1. **Сакупљање отпада који није опасан**
* сакупљање неопасног чврстог отпада (смеће) на локалној територији, као што је сакупљање комуналног и комерцијалног отпада у контејнере што може бити мешавина материјала који се могу поновно употребити,
* сакупљање рециклабирних материјала,
* сакупљање отпада са јавних површина,
* сакупљање грађевинског отпада,
* сакупљање и уклањање отпадака као што су гране и шљунак,
* сакупљање текстилног отпада,
* активности у трансфер станицама за неопасан отпад.
  1. **Третман и одлагање отпада који није опасан**

Обухвата одлагање и третман пре одлагања чврстог и неопасног отпада који није чврст:

* рад депоније неопасног отпада,
* одлагање (збрињавање) неопасног отпада спаљивањем или инсинерацијом или другим методама, са или без искоришћавања за производњу електричне енергије или паре, компоста, замене за горива, биогас, пепео или други производи за даљу употребу,
* третман органског отпада за одлагање.
  1. **Поновна употреба разврстаних материјала**

Обухвата прераду металног и неметалног отпада и отпадака и остатака у секундарне сировине, обично укључује физичке или хемијске процесе трансформације.

Такође укључује поновну употребу из токова отпада у форми: 1) сепарације и разврставања материјала који се могу поновно употребити из токова неопасног отпада или 2) сепарација и разврставање мешовитог отпада који се може поново употребити, као папир; пластика, искоришћене лименке и метали у различите категорије

**39.00 Санација, рекултивација и друге услуге у области управљања отпадом**

* деконтаминација земљишта и подземних вода на месту загађења коришћењем механичких, хемијских или биолошких метода,
* деконтаминација индустријских постројења или локација, укључујући нуклеарна постројења и локације,
* деконтаминација и чишћење површинских вода од загађења које је последица акцидента, као што је сакупљање загађивача или примена хемикалија,
* чишћење нафтних мрља и других загађивача на земљи, у површинским водама, у морима и океанима, укључујући и приобаље,
* одстрањивање/смањивање отровних материја, азбеста, оловних боја и других отровних материја,
* остало специјализовано чишћење и санирање животне средине.
  1. **Изнајмљивање властитих или изнајмљених некретнина и управљање њима**

**-** изнајмљивање властитих или изнајмљених некретнина и управљање њима, као што су:

* стамбене зграде и станови
* нестамбене зграде,укључујући изложбене хале и складишне капацитете
* земљиште
* издавање кућа и станова, намештених и ненамештених, или апартмана за трајније коришћење, обично на месечној или годишњој основи,
* организовање извођења грађевинских пројеката у сврхе властитог пословања,
* активности у вези са управљањем простором за смештај покретних стамбених јединица.

**Одржавање и пружање услуга на пијацама**

* одржавање и опремање пијаца и објеката на пијацама и издавање објеката и простора за продају пољопривредних, прехрамбених и других производа на мало,
* изградња и реконструкција пијаца и пијачних објеката,
* набавка пијачне опреме и уређаја за своје потребе, сопственим и средствима оснивача,
* издавање у закуп објеката и простора за продају производа занатства, домаће радиности и других непрехрамбених производа, као и стоке на пијаци,
* постављање, одржавање и издавање у закуп тезге и киоска на местима, која су одређена за продају робе на мало, непрехрамбених производа и робе широке потрошње на пијацама,
* вођење евиденције о промету пољопривредних, прехрамбених производа на мало и кретање цена индивидуалног сектора.

**Вашарске активности**

- организовање одржавања вашара и пружања услуга за вашар.

* 1. **Погребне и сродне делатности**
* сахрањивање и спаљивање људских и животињских лешева:
  + припрема лешева за сахрањивање, спаљивање, балзамовање и погребне услуге
  + услуге сахрањивања и спаљивања
  + изнајмљивање опремљеног простора за церемоније сахране на гробљу
* изнајмљивање и продаја гробних места
* одржавање гробова и споменика
  1. **Делатност неге и одржавање тела**
* активности турских купатила, сауна и парних купатила, соларијума, салона за мршављење, салона за масажу итд.

**96.09 Остале непоменуте личне услужне делатности**

- услуге збрињавања кућних љубимаца (смештај и храна, чешљање, чување и тренирање)

**75.00 Ветеринарска делатност**

- брига о здрављу животиња на фармама

- брига о здрављу кућних љубимаца

- делатност ветеринарских асистената и другог помоћног ветеринарског особља

- клиничко-патолошке и друге дијагностичке активности које се односе на животиње

- превоз оболелих животиња

* 1. **Услуге осталог чишћења**
* чишћење и одржавање базена
* чишћење возова, аутобуса и авиона
* чишћење цистерне и танкера
* дезинфекција објеката и уништавање штеточина
* сакупљање и уклањање боца са улица
* чишћење улица, уклањање снега и леда
* делатности чишћења на другом месту непоменуте
  1. **Услуге уређења и одржавања околине**
* уређење и одржавање паркова и вртова за:
  + приватне куће и стамбене зграде
  + јавне зграде (школе, болнице, административне зграде, цркве итд)
  + градске зелене површине и гробља
  + зеленило уз саобраћајнице (путеве, железничке пруге и трамвајске шине, пловне канале, луке)
  + индустријске и пословне зграде

- уређење и одржавање зеленила и спортских терена за:

* + зграде (кровне баште, зеленило на фасадама, кућне баште итд.)
  + спортске терене (фудбалски терени, терени за голф итд.), терене за игру, травњаке за сунчање и друге зелене површине за рекреацију
  + обале око водених површина (заливи, наизменична влажна места, вештачка језера, базени, канали, речна корита, фабричка отпадна вода)

- сађење дрвећа за заштиту од буке, ветра, ерозије и др.

**Одржавање стамбених зграда колективног становања у складу са посебним Законима**

* текуће и инвестиционо одржавање стамбених зграда по Уговору са Скупштином станара зграде.

Поред делатности за чије је обављање основано Предузеће може да обавља и друге делатности, уз сагласност Оснивача.

**Трогодишњи програм пословања:**

Трогодишњи програм пословања ЈКП „ОБРЕНОВАЦ“ Обреновац за 2017., 2018. и 2019.годину је усвојен Одлуком Надзорног одбора НО бр. 14-2/2016 од 20.12.2016. године, на који је дата сагласност Решењем Скупштине ГО Обреновац VII-01 бр. 020-231 од 29. децембра 2016. године.

Прва измена Трогодишњег програма пословања ЈКП „ОБРЕНОВАЦ“ Обреновац за 2017., 2018. и 2019.годину усвојена је Одлуком Надзорног одбора НО бр.18-4/2017 од 13.02.2017.године, на који је дата сагласност Решењем Скупштине ГО Обреновац VII-01бр.020-32 од 24. фебруара 2017. године.

Друга измена Трогодишњег програма пословања ЈКП „ОБРЕНОВАЦ“ Обреновац за 2017., 2018. и 2019.годину усвојена је Одлуком Надзорног одбора НО бр.22-2/2017 од 08.05.2017.године, на који је дата сагласност Решењем Скупштине ГО Обреновац VII-01бр.020-72 од 17. маја 2017. године.

Трећа измена Трогодишњег програма пословања ЈКП „ОБРЕНОВАЦ“ Обреновац за 2017., 2018. и 2019.годину усвојена је Одлуком Надзорног одбора НО бр.23-2/2017 од 26.06.2017.године, на који је дата сагласност Решењем Скупштине ГО Обреновац VII-01бр.020-96 од 11. јула 2017. године.

**II ОБРАЗЛОЖЕЊЕ ПОСЛОВАЊА**

ЈКП ''Обреновац'' Обреновац је,у посматраном периоду, без застоја и проблема у пословању вршило делатност од општег интереса.

На основу усвојених Програма и појединачних планова сектора одржавања јавних зелених површина и комуналне хигијене све активности и операције које су дефинисане су и реализоване.

**1. БИЛАНС УСПЕХА**

Пословни приходи су остварени у износу од 207.577 хиљ.динара (чине их приходи од продаје производа и услуга – 192.908 хиљ.динара, приходи од премија, субвенција, дотација, донација и сл. – 12.400 хиљ.динара и други пословни приходи – 2.269 хиљ.динара).

Пословни расходи су реализовани у висини од 192.984 хиљ.динара. Разлика између пословних прихода и пословних расхода је пословни добитак у висини од 14.593 хиљ.динара.

Разлика између финансијских прихода (5.292 хиљ.динара) и финансијских расхода (120 хиљ.динара) је добитак из финансирања у износу од 5.172 хиљ.динара.

Када на 14.593 хиљ.динара (посл.добитак) додамо 5.172 хиљ.динара (добитак из финансирања), 1.566 хиљ.динара (приходи од усклађивања вредности остале имовине која се исказује по фер вредности кроз биланс успеха), 839 хиљ.динара (остали приходи) и одузмемо 2.406 хиљ.динара (расходи од услађивања вредности остале имовине која се исказује по фер вредности кроз биланс успеха), 2.717 хиљ.динара (остали расходи) добијамо износ од 17.047 хиљ.динара који представља добитак из редовног пословања пре опорезивања за период од 01.01. до 30.06.2017. године.

План остварења прихода и расхода за први квартал је дефинисан у односу на годишњи програм пословања, односно приходи и расходи су уклопљени на начин да буду усклађени са резултатом пословања на годишњем нивоу, а и да на крају, по кварталима, резултат пословања буде позитиван.

У посматраном периоду пословни приходи су остварени у мањем проценту од планираног износа посматрано у укупном износу, а углавном и појединачно.

Пословни расходи су у укупном износу остварени у мањем проценту од планираних за други квартал. Имајући у виду да су ови трошкови контролисани у великој мери, предузеће ће у наредном периоду покушати да их сведе у планиране оквире.

**2. БИЛАНС СТАЊА**

Стална имовина на крају другог квартала није повећана из разлога што није било улагања у грађевинске објекте и опрему у другом кварталу. У односу на стање 31.12.2016. године вредност је смањена због обрачунатих трошкова амортизације у другом кварталу.

Обртна имовина на крају обрачунског периода је у билансу стања већа из разлога што су потраживања по основу продаје производа и услуга и услуга виша од планираних.

Укупну активу чине стална имовина и обртна имовина. Укупну пасиву чини капитал, дугорочна резервисања и обавезе, краткорочне обавезе и одложене пореске обавезе.

Имајући у виду да је у другом кварталу остварен добитак пре опорезивања дошло је до повећања вредности капитала.

Ванбилансну пасиву чини вредност примљених менице у поступцима јавних набавки, као средство обезбеђења.

**3. ИЗВЕШТАЈ О ТОКОВИМА ГОТОВИНЕ**

Извештај о токовима готовине показује прилив и одлив готовинских еквивалената и готовине за посматрани период. Готовина на почетку обрачунског периода је износила 20.618 хиљ.динара. Нето одлив готовине у другом кварталу је износио 17.313 хиљ.динара. Разлика у износу од 3.305 хиљ.динара чини готовину на крају обрачунског периода.

Прилив готовине у обрачунском периоду износи 204.358 хиљ.динара и чини га прилив готовине из пословних активности.

Одлив готовине у обрачунском периоду износи 221.671 хиљ.динара и састоји од одлива готовине из пословних активности (плаћање обавеза према добављачима, дати аванси, обавезе за финансијски лизинг, зараде, накнаде зарада и остали лични расходи, порез на добитак и одливи по основу осталих јавних прихода).

**4. ТРОШКОВИ ЗАПОСЛЕНИХ**

Остварење трошкова за запослене (маса зарада) је у оквиру планираних износа, приказано је без износа који се по уредби уплаћује у буџет РС као умањење зарада (10%).

**5. ДИНАМИКА ЗАПОСЛЕНИХ**

У периоду од 01.01. до 30.06.2017. године је два радника отишло у пензију, а запослено у ЈКП ''Обреновац'' Обреновац седам радника на одређено време (до две године).

**6. КРЕТАЊЕ ЦЕНА ПРОИЗВОДА И УСЛУГА**

Од 01.01.2016.године је на снази нови Ценовник основних и осталих комуналних производа и услуга, на основу решења о давању сагласности на одлуку Надзорног одбора број VIII-01 бр.020-4/114 од 29.12.2015. године.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Посебан Програм ЈКП ''Обреновац'' Обреновац за 2017.годину о коришћењу средстава буџета градске општине Обреновац за 2017.годину, по основу субвенција усвојен је на надзорном одбору одлуком НО бр. 14-3/2016.године од 20.12.2016.године, сагласност је дала Скупштина ГО Обреновац решењем VII-01 бр.020-232 од 29.12.2016.године.

Прва измена Посебног Програма ЈКП ''Обреновац'' Обреновац за 2017.годину о коришћењу средстава буџета градске општине Обреновац за 2017.годину, по основу субвенција усвојена је на надзорном одбору одлуком НО бр. 22-4/2017.године од 08.05.2017.године, сагласност је дала Скупштина ГО Обреновац решењем VII-01 бр.020-73 од 17.05.2017.године.

Друга измена Посебног Програма ЈКП ''Обреновац'' Обреновац за 2017.годину о коришћењу средстава буџета градске општине Обреновац за 2017.годину, по основу субвенција усвојена је на надзорном одбору одлуком НО бр. 24-1/2017.године од 07.07.2017.године, сагласност је дала Скупштина ГО Обреновац решењем VII-01 бр.020-97 од 11.07.2017.године.

ЈКП ''Обреновац'' је 26.12.2012.године закључило Уговор о финансијском лизингу број BG14548 са Hypo alpe adria leasing д.о.о. Београд, за моторно возило марке NEW HOLAND, булдозер. Имајући у виду да је трајање уговора 5 година и да 01.12.2017. године доспева за плаћање последња рата, опредељени износ оснивача од 4.000.000,00 динара ће бити искоришћен за плаћање рата по Уговору о финансијском лизингу број BG14548.

Планом отплате лизинга на основу Уговора број : BG14548 утврђен је датум доспећа рате лизинга и висина рате у еур – има. На дан плаћања врши се прерачун у динаре по средњем курсу еура НБС. Захтев за пренос средстава за плаћање рате за булдозер се доставља оснивачу на дан плаћања, а то је датум доспећа рате утврђен Планом отплате лизинга.

У посматраном периоду извештавања реализовано је и пренето из буџета 2.603.541,45 динара за плаћање рата по Уговору о финансијском лизингу.

Остали приходи из буџета се односе на уплате из буџета на основу извршених услуга за уклањање дивљих депонија са територије општине Обреновац, услуге одржавања јавних зелених површина, јавне комуналне хигијене, као и за услуге које су вршене на основу захтева Комесаријата за избеглице и расељена лица, а уплату за извршене услуге извршио је оснивач.

**8. СРЕДСТВА ЗА ПОСЕБНЕ НАМЕНЕ**

У табели која показује остварење трошкова за средства за посебне намене види се да је реализација углавном у оквиру планираних износа за период од 01.01.-30.06.2017.године.

**9. ИЗВЕШТАЈ О ИНВЕСТИЦИЈАМА**

Уговор о кредиту за куповину опреме са банком је закључен 23.05.2017.године, а у току је потписивање уговора са добављачем за испоруку комуналне опреме – возила.

Од већих улагања из сопствених средстава издвајамо набавку судова за смеће која је реализована у посматраном периоду, као и набавку расхладних витрина за Млечну халу.

На дан доспећа обавезе за рате за булдозер извршено је плаћање, а захтев за пренос средстава достављен је оснивачу. Почетак финансирања је 2012.година. Укупан износ инвестиционог улагања закључно са 2016. годином износи 29.919 хиљ.динара.

**III ЗАКЉУЧНА РАЗМАТРАЊА И НАПОМЕНЕ**

Имајући у виду остварење укупних прихода и укупних трошкова у периоду од 01.01.2017. до 30.06.2017. године закључак је да су фактурисани приходи у оквирима које је било могуће реализовати у овом периоду, а да су трошкови остварени у износу који је нижи од планираног износа за други квартал. Укупно посматрано предузеће је у другом кварталу остварило добитак пре опорезивања у износу од 17.047 хиљада динара.

У наредном периоду, имајући у виду да операције и активности зависе од временских услова, приход од комуналне хигијене и одржавања јавних зелених површина ће бити реализован у већем износу.

Планирано је проширење обухвата површина са којих ће се организовано вршити одношење отпада па ће се повећати фактурисани приход од услуге изношења и депоновања смећа.

Датум\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Потпис и печат